TEHNISKĀ SPECIFIKĀCIJA

(Tehniskā piedāvājuma forma)

**Datu saturošu materiālu iznīcināšana**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aizpildītām jābūt visām tabulas rindām, apliecinot katras prasības izpildi!

**Iepirkuma priekšmets:**

Rīgas brīvostas pārvaldes (turpmāk – Pārvaldes) datus saturošu materiālu - dokumentu, datu nesēju, CD, audio, zīmogu un citu materiālo datu nesēju (turpmāk – Datu nesēju) savākšana, iznīcināšana ar speciāli šādiem mērķiem paredzētu mobilu iekārtu saskaņā ar Latvijas Republikā spēkā esošajiem normatīvajiem aktiem un ievērojot ar ierobežotas pieejamības informācijas, tai skaitā, fizisko personu datu apstrādi un aizsardzību saistošos normatīvos aktus (turpmāk – Pakalpojums).

|  |  |  |
| --- | --- | --- |
| **Nr.**  **p.k.** | **Tehniskās prasības Pakalpojuma sniegšanai** | **Pretendenta piedāvājums prasības realizācijai vai norāde par prasības izpildi** |
| **Vispārīgie nosacījumi** | | |
| **1.** | Izpildītājs pakalpojumu sniegšanas laikā veic organizatoriskus un tehniskus pasākumus, lai novērstu trešo personu piekļuvi konteineros esošajiem dokumentiem un datu nesējiem. | [Pretendenta piedāvājums / var nodrošināt/nevar nodrošināt] |
| **2.** | Izpildītājs nodrošina, ka pirms Pakalpojuma sniegšanas tā darbinieks Pasūtītāja pilnvarotajam pārstāvim uzrāda personu apliecinošus dokumentus ar fotogrāfiju, kurā ir norādīts vārds, uzvārds, kā arī pilnvaru, kas ļauj sniegt Pakalpojumu. |  |
| **3.** | Izpildītājs nodrošina Pakalpojuma sniegšanu ar speciāli šādiem mērķiem paredzētu mobilu iekārtu uz vietas Pasūtītāja norādītajā adresē:   * Kalpaka bulvārī 12, Rīgā, * Meldru ielā 5A, Rīgā, * Meldru ielā 3C, Rīgā. |  |
| **4.** | Pakalpojums jāsniedz Pasūtītāja pilnvarotā pārstāvja klātbūtnē ar smalcinātāju aprīkotā mašīnā, kurā sagrieztais materiāls nonāk slēgtā konteinerā, gatavs otrreizējai pārstrādei. |  |
| **5.** | Izpildītājs nodrošina dokumentu un datu nesēju iznīcināšanu videi draudzīgā veidā. |  |
| **6.** | Izpildītājs nodrošina, ka dokumentu un citi datu nesēju iznīcināšanā tiek nodrošināta 100% konfidencialitāte, kā arī iznīcināšana tiek veikta atbilstoši starptautiskajam DIN 66399 (P-4) standartam, kas pilnībā neatgriezeniski iznīcina datus. |  |
| **7.** | Izpildītāja darbiniekiem jebkāda informācijas iegūšana no Datu nesējiem ir stingri aizliegta. Izpildītājs nodrošina, ka tā darbinieki ir iepazinušies ar ierobežotas pieejamības informācijas aizsardzību saistīto normatīvo aktu un ar datu aizsardzību regulējošo jomu normatīvo aktu prasībām. |  |
| **8.** | Izpildītājs nodrošina Pakalpojumu saskaņā ar Pasūtītāja pieteikumiem visā līguma darbības laikā. |  |
| **9.** | Izpildītājs nodrošina Pakalpojumu (konteineru iztukšošana, dokumentu un datu nesēju iznīcināšana) Pasūtītāja norādītajā adresē un apjomā, iepriekš ar Pasūtītāju vienojoties par Pakalpojuma sniegšanas laiku. |  |
| **10.** | Izpildītājs nodrošina, ka Pakalpojuma sniegšanā Pasūtītāja dokumentiem un citiem datu nesējiem nav ierobežojumi uz mapju, skavu vai citu plastmasas vai metāla detaļu daudzumu. |  |
| **11.** | Pēc dokumentu un citu datu nesēju iznīcināšanas Izpildītājs Pasūtītājam izsniedz stingrās uzskaites sertifikātu 2 (divos) eksemplāros, no kuriem viens glabājas pie Pasūtītāja, bet otrs pie Izpildītāja. Šis sertifikāts ir apliecinājums tam, ka nodotie materiāli ir pilnībā un neatgriezeniski iznīcināti un tajos esošā informācija nekādā veidā nav atjaunojama. |  |
| **12.** | Izpildītājs nodrošina, ka katru reizi pirms dokumentu un datu nesēju mobilās iznīcināšanas tiek veikta dokumentu un datu nesēju atsevišķa nosvēršana, lai aprēķinātu kopējo apjomu dokumentiem un datu nesējiem. Nosvērtais apjoms tiks izmantots attiecīgā rēķina sagatavošanā. |  |

Iesniedzot Tehnisko piedāvājumu, pretendents apliecina, ka ir informēts par šādu līguma nosacījumu: apmaksas kārtība – pēcapmaksa atbilstoši sniegtā pakalpojuma apjomam un piedāvātajām cenām 10 (desmit) darba dienu laikā pēc rēķina saņemšanas.

Pretendenta pārstāvja paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums: \_\_\_\_\_\_\_